CELEX: 62006CA0374
Language: sk
Date: 2007-12-13 00:00:00
Title: Vec C-374/06: Rozsudok Súdneho dvora (prvá komora) z  13. decembra 2007 (návrh na začatie prejudiciálneho konania, ktorý podal Finanzgericht Düsseldorf – Nemecko) – BATIG Gesellschaft für Beteiligungen mbH/Hauptzollamt Bielefeld (Návrh na začatie prejudiciálneho konania — Daňové ustanovenia — Harmonizácia právnych predpisov — Smernica 92/12/EHS — Výrobky podliehajúce spotrebnej dani — Kontrolné známky — Protiprávne vyradenie z režimu podmienečného oslobodenia od dane — Krádež — Uvedenie do daňového voľného behu v členskom štáte, kde došlo ku krádeži — Nevrátenie sumy za kontrolné známky iného členského štátu, nalepené na ukradnutých výrobkoch)

23.2.2008   
            
            
               SK
            
            
               Úradný vestník Európskej únie
            
            
               C 51/21
            
         Rozsudok Súdneho dvora (prvá komora) z 13. decembra 2007 (návrh na začatie prejudiciálneho konania, ktorý podal Finanzgericht Düsseldorf – Nemecko) – BATIG Gesellschaft für Beteiligungen mbH/Hauptzollamt Bielefeld
   (Vec C-374/06) (1)
   
   (Návrh na začatie prejudiciálneho konania - Daňové ustanovenia - Harmonizácia právnych predpisov - Smernica 92/12/EHS - Výrobky podliehajúce spotrebnej dani - Kontrolné známky - Protiprávne vyradenie z režimu podmienečného oslobodenia od dane - Krádež - Uvedenie do daňového voľného behu v členskom štáte, kde došlo ku krádeži - Nevrátenie sumy za kontrolné známky iného členského štátu, nalepené na ukradnutých výrobkoch)
   (2008/C 51/34)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Düsseldorf
   Účastníci konania pred vnútroštátnym súdom
   
      Žalobca: BATIG Gesellschaft für Beteiligungen mbH
   
      Žalovaný: Hauptzollamt Bielefeld
   Predmet veci
   Návrh na začatie prejudiciálneho konania – Finanzgericht Düsseldorf – Výklad smernice Rady 92/12/EHS z 25. februára 1992 o všeobecnom systéme, držbe, preprave a kontrole tovarov podliehajúcich spotrebným daniam (Ú. v. ES L 76, s. 1; Mim. vyd. 09/001, s. 179) – Odmietnutie zo strany členského štátu vrátenia sumy zaplatenej za nadobudnutie kontrolných známok nalepených na tabakové výrobky, ktoré boli protiprávne vyradené z režimu podmienečného oslobodenia od dane v inom členskom štáte, čím vznikla povinnosť zaplatiť spotrebnú daň v tomto inom členskom štáte – Krádež cigariet
   Výrok rozsudku
   So smernicou Rady 92/12/EHS z 25. februára 1992 o všeobecnom systéme, držbe, preprave a kontrole tovarov podliehajúcich spotrebným daniam, zmenenou a doplnenou nariadením Rady (ES) č. 807/2003 zo 14. apríla 2003 o prispôsobení rozhodnutiu 1999/468/ES ustanovení týkajúcich sa výborov, ktoré pomáhajú Komisii pri uplatňovaní jej vykonávacích právomocí stanovených v právnych aktoch Rady prijatých v súlade s konzultačným postupom (jednohlasnosť), nie je v rozpore právna úprava členského štátu, ktorá neumožňuje vrátenie sumy zaplatenej za nadobudnutie kontrolných známok vydaných týmto členským štátom, keď tieto kontrolné známky boli nalepené na výrobky podliehajúce spotrebnej dani predtým, ako došlo k ich uvedeniu do voľného daňového obehu v uvedenom členskom štáte, pričom tieto výrobky boli ukradnuté v inom členskom štáte, čím vznikla povinnosť zaplatiť spotrebnú daň v tomto inom členskom štáte a nebol predložený dôkaz, že ukradnuté výrobky neboli predané v členskom štáte, ktorý vydal uvedené kontrolné známky.
   
      (1)  Ú. v. EÚ C 326, 30.12.2006.